b'\n_START_ARTICLE_\nKazasi\n_START_PARAGRAPH_\nKazasi ili Kazahi su turkijski narod, koji prete\xc5\xbeno \xc5\xbeivi u Kazahstanu, gdje \xc4\x8dini izme\xc4\x91u 60% i 70% stanovni\xc5\xa1tva, a ostali \xc5\xbeive u kineskoj provinciji Xinjiang, Rusiji i Afganistanu. Izvorni etnonim je Kazak no nakon \xc5\xa1to zemlju osvajaju Rusi, dolazi do pojave forme Kazah (Kazakh), jer Kazak (ruski izgovor imena Kozak) ve\xc4\x87 ozna\xc4\x8duje drugu skupinu ljudi._NEWLINE_Kazasi su ve\xc4\x87inom islamske vjeroispovijesti, a govore kaza\xc5\xa1kim jezikom, koji spada u turkijsku skupinu altajske skupine jezika. Kazasi su formirani u narod tek polovicom 19. stolje\xc4\x87a, do tada su bili organizirani u plemenske saveze. Etni\xc4\x8dki su vrlo srodni s Kirgizima, a u pro\xc5\xa1losti su vodili nomadski na\xc4\x8din \xc5\xbeivota. Danas mali dio Kazaha \xc4\x8dine nomadi koji \xc5\xbeiveu tradicionalnim jurtama. Islamizacija kaza\xc5\xa1kih plemena otpo\xc4\x8dinje u 8. i 9. stolje\xc4\x87u, a u 15. stolje\xc4\x87u stane prevladuju\xc4\x87a religija. Islam su primili od Arapa. Mada su svi obi\xc4\x8dajno sunitski muslimani od Oktobarske revolucije vjerske institucije su bile zatvoreni sve do 1990. godine, no danas se opet otvaraju brojne d\xc5\xbeamije i islamske \xc5\xa1kole._NEWLINE_Kazaha ukupno ima oko 11.524.000, od toga u Kazahstanu 8.318.000, Kini 1.302.000, Uzbekistanu 975.000, te Rusiji 599.000.'